stanford-oval/wikipedia huggingface dataset:
Aléxandros Margarítis

Aléxandros Margarítis, 2011.
Aléxandros Margarítis (kreik. Αλέξανδρος Μαργαρίτης, s. 20. syyskuuta 1984 Bonn, Saksa) on kreikkalais-saksalainen kilpa-autoilija. Hän kilpailee Kreikan lipun alla ja hänen vanhempansa ovat kreikkalaisia, mutta Margarítis on asunut koko ikänsä Saksassa. Hänellä on myös Saksan kansalaisuus. Margarítis kertoo käyvänsä aina kesällä Kreikassa lomailemassa.
DTM

Margarítiksen suurimmat saavutukset ovat toistaiseksi DTM-sarjasta, jossa hän ajoi vuodet 2005–2007. Kaudella 2006 Margritis ajoi kokeneen Jean Alesin kanssa Persson Motorsport -tallissa. Yhteistyö toimi hyvin, ja he toivat tallille tasaisesti pisteitä ja talli oli lopulta sarjassa viides.
Kaudella 2007 Margarítis jatkoi Persson Motorsport -tallissa, ollen lopulta sarjassa vuoden vanhalla autolla kymmenes 16 pisteellään. Hänen edelleen kuitenkin ehtivät tallin kaksi muuta kuljettajaa Paul di Resta kaksi vuotta vanhalla autolla (sarjan viides, 32 pistettä) ja vuoden 2006 Mercedestä kuljettanut Gary Paffett (sarjan yhdeksäs 20,5 pistettä).
Vuoden 2008 alussa Margarítis ilmoitti jättävänsä DTM-sarjan ja etsivänsä uusia haasteita uralleen.
Ura

1997: Toinen Tanskan Kart-sarjassa
1999: Neljäs Saksan Junior Kart -cupissa
2002: 14. Formula BMW Adac -sarjassa
2003: 13. Euro F3 -sarjassa
2004: 13. Euro F3 -sarjassa
2005: 19. DTM-sarjassa Mücke Motorport -tallissa vuoden 2004 autolla
2006: 11. DTM-sarjassa Persson Motorsport -tallissa vuoden 2005 autolla
2007: 10. DTM-sarjassa Persson Motorsport -tallissa vuoden 2006 autolla
Aiheesta muualla

Virallinen sivusto (Arkistoitu – Internet Archive)
Annika Hannola

| Annika Hannola> Henkilötiedot |
| --- | --- |
Syntynyt: 21. elokuuta 1997 (ikä 27) Helsinki
Kansalaisuus:   Suomi
Uran tiedot
Laji:  400 metrin aitajuoksu
Seura:  Helsingin Kisa-Veikot
Valmentaja:  Kari Mastokangas
Annika Emilia Hannola (s. 21. elokuuta 1997 Helsinki) on suomalainen aitajuoksija, joka edustaa Helsingin Kisa-Veikkoja. Hänen valmentajansa on Kari Mastokangas.
Yleisurheilun sisäratojen Suomen-mestaruuskilpailuissa Hannola sai hopeaa vuonna 2019 300 metrin aitajuoksussa ja vuonna 2020 4 × 300 metrin viestijuoksussa.
Annika Hautojärvi

Annika Hautojärvi (s. 22. heinäkuuta 1997) on suomalainen salibandyn pelaaja, pelipaikaltaan puolustaja. Hän on naisten Salibandyliigassa edustanut sipoolaista Ådalens IF:ää kaudella 2017–2018, lahtelaista Pelicans SB:tä kaudella 2018–2019 ja Porvoon Salibandyseuraa kaudesta 2019–2020 alkaen. Hän voitti Suomen-mestaruuden vuonna 2021 ja oli loppuotteluissa joukkueen kapteeni Noona Björkmanin loukkaannuttua pudotuspelien aiemmassa vaiheessa. Hän on pelannut viiden kauden aikana liigassa 97 runkosarjaottelua, joissa hän on tehnyt 15 maalia ja saanut 12 syöttöpistettä. Pudotuspelejä hänellä on ennen kauden 2021–2022 loppuottelusarjaa 26, ja niissä hän on tehnyt yhden maalin ja antanut yhden maalisyötön.
Annika Hautojärven sisko Elina Hautojärvi on myös salibandypelaaja.
Alankomaiden parlamenttivaalit 2023

Alankomaiden parlamenttivaalit 2023 pidettiin 22. marraskuuta. Vaaleissa valittiin kaikki 150 paikkaa Alankomaiden edustajainhuoneeseen.
Tausta

Alankomaiden hallitus kaatui heinäkuussa 2023 maahanmuuttopolitiikkaan liittyvien erimielisyyksien takia. Maan pitkäaikainen pääministeri Mark Rutte ilmoitti tuolloin aikovansa jättäytyä politiikasta syksyn parlamenttivaalien jälkeen.
Äänioikeus vaaleissa on henkilöillä, jotka täyttävät seuraavat ehdot:
väh. 18-vuotias
Alankomaiden kansalaisuus
ei ole menettänyt poliittisia oikeuksiaan
Alankomaalaiset, jotka asuvat Sint Maartenilla, Curaçaolla tai Aruballa, voivat rekisteröityä äänestäjiksi, mikäli ovat asuneet Alankomaiden mantereella väh. 10 vuotta tai työskennelleet julkishallinnolle kyseisillä saarilla.
Kampanjointi ja vaaliväittelyitä

Demokratian foorumin puheenjohtaja Thierry Baudet joutui 26. lokakuuta 2023 pahoinpitelyn kohteeksi hänen kampanjoidessan belgialaisen Gentin yliopiston kampuksella, kun äärivasemmistolaiseen AFA-ryhmään väiteytsti kuulunut henkilö löi tätä sateenvarjolla.
Valikoima vaaliväittelyitä:
| Pvm | Järjestäjä | Paikka | Osallistujat | Lähde |
| --- | --- | --- | --- | --- |
| 22. lokakuuta | College Tour | VUA, Amsterdam | Omtzigt (NSC), Timmermans (PvdA), van der Plas (BBB), Yeşilgöz-Zegerius (VVD) |  |
| 17. marraskuuta | Nederlands Dagblad | Veenendaal | Bikker (CU), Bontenbal (CDA), Stoffer (SGP) |  |
| 19. marraskuuta | Jeugdjournaal | Media Park, Hilversum | Bontenbal (CDA), Jetten (D66), Timmermans (PvdA), van der Plas (BBB), Yeşilgöz-Zegerius (VVD), Wilders (PVV) |  |
| 21. marraskuuta | NOS | B67, Haag | Bontenbal (CDA), Jetten (D66), Marijnissen (SP), Omtzigt (NSC), Ouwehand (PvdD), Timmermans (PvdA), van der Plas (BBB), Yeşilgöz-Zegerius (VVD), Wilders (PVV) |  |
Tulokset ja jälkipyykki

| Puolue | Äänet | Osuus (%) | Voitetut paikat |
| --- | --- | --- | --- |
| PVV | 2 450 878 | 23,49 | 37 |
| GroenLinks/PvdA | 1 643 073 | 15,75 | 25 |
| VVD | 1 589 519 | 15,24 | 24 |
| NSC | 1 343 287 | 12,88 | 20 |
| D66 | 656 292 | 6,29 | 9 |
| BBB | 485 551 | 4,65 | 7 |
| CDA | 345 822 | 3,31 | 5 |
| SP | 328 225 | 3,15 | 5 |
| DENK | 246 765 | 2,37 | 3 |
| PvdD | 235 148 | 2,25 | 3 |
| FvD | 232 963 | 2,23 | 3 |
| SGP | 217 270 | 2,08 | 3 |
| CU | 212 532 | 2,04 | 3 |
| Volt | 178 802 | 1,71 | 2 |
| JA21 | 71 345 | 0,68 | 1 |
Hyväksyttyjä ääniä: 10 432 726
Hylättyjä ääniä: 19 655
Tyhjiä ääniä: 22 822
Ääniä yhteensä: 10 475 203
Rekisteröityneitä äänestäjiä: 13 473 750
Lähde:
Vaaleissa yllätysvoittajaksi nousi laitaoikeistolaisen Geert Wildersin johtama Vapauspuolue. Se ei kuitenkaan välttämättä nouse hallitukseen, sillä useimmat muut puolueet kieltäytyvät yhteistyöstä sen kanssa. Wilders sai onnitteluita muun muassa Unkarin Viktor Orbánilta ja Ranskan Marine Le Peniltä.
Toisin kuin edeltäjänsä Mark Rutte, VVD:n uusi puheenjohtaja Dilan Yeşilgöz-Zegerius kertoi, ettei lähtökohtaisesti sulje pois hallitusyhteistyötä PVV:n kanssa.
Galleria

Vaalimainoksia Deurnessa
Vaaleissa käytetty äänestyslipuke
Äänestäjiä Amsterdamissa
Aiheesta muualla

Kuvia tai muita tiedostoja aiheesta Alankomaiden parlamenttivaalit 2023 Wikimedia Commonsissa
Annika Hicks

Annika Hicks (s. 26. kesäkuuta 1991) on kanadalainen maastohiihtäjä.
Hicks kilpaili maastohiihdon maailmancupissa ensimmäisen kerran joulukuussa 2012 Canmoressa. Ensimmäiset maailmancupin pisteensä hän saavutti helmikuussa 2017 oltuaan Pyeongchangin 15 kilometrin yhdistelmäkilpailussa 26:s.
Agathodaimon (yhtye)

| Agathodaimon |
| --- | --- |

Tiedot
Toiminnassa:  1995–2014, 2022-
Tyylilaji:  Goottimetalli, Sinfoninen black metal
Kotipaikka:  Reininmaa, Saksa
Laulukieli:  englanti
Jäsenet:  Sathonys, Kitara, puhtaat laulut (1995-2014, 2020-   Ashtrael, Laulu (2008-2014, 2020-)   Von Yanesh, Basso (2020-)   Mortos, Rummut (2020-)   Nakhateth, Kitara (2020-)  
Entiset jäsenet:  Matthias Rodig (1995-2008)   Felix Ü. Walzer, Kosketinsoittimet (2002-2010   Akaias, Kitara (1998), Laulu (1998-2007)   Till Ottinger, Basso (2006-2014)  
Levy-yhtiö:  Napalm Records, 2020-   Massacre Records, 2009–2013   Nuclear Blast Records, 1998–2009   Bestial Records, 1997  
Aiheesta muualla
Kotisivut
Infobox OKNimi-testi OK: 
Agathodaimon on saksalainen vuosina 1995–2014 toiminut goottimetalliyhtye.
Helmikuussa 2020 yhtye ilmoitti kasanneensa jälleen rivinsä ja solmineensa sopimuksen Napalm Recordsin kanssa. Tammikuussa 2022 yhtye ilmoitti julkaisevansa seitsemännen albuminsa, Seven maaliskuun 18. päivä.
Jäsenet > Nykyiset

Sathonys - kitara, laulu
Ashtrael - laulu
Nakhateth - kitara
Mortos - rummut
Von Yanesh - basso
Diskografia > Demot

Carpe Noctem (1996)
Near Dark (1997)
Diskografia > EP:t

Bislang (1999,  Nuclear Blast Records)
Diskografia > Albumit

Blacken the Angel (1998,  Nuclear Blast Records)
Higher Art of Rebellion (1999,  Nuclear Blast Records)
Chapter III (2001,  Nuclear Blast Records)
Serpent's Embrace (2004,  Nuclear Blast Records)
Phoenix (2009,  Massacre Records)
In Darkness (2013,  Massacre Records)
Seven (2022,  Napalm Records)
Diskografia > Kokoelmat

Tome Sculptures (1997,  Bestial Records)
Aiheesta muualta

Agathodaimon (yhtye) Encyclopaedia Metallumissa (englanniksi)
Agathodaimon (yhtye) Last.fm:ssä (englanniksi)
Yhtyeen viralliset kotisivut
Ambatondrazaka

| Ambatondrazaka |
| --- | --- |
 vaakuna
 Ambatondrazaka
 Koordinaatit: 17°50′S, 48°25′E 
Valtio:  Madagaskar
Alue:  Alaotra-Mangoro
Väkiluku (2004):  75 675
Infobox OKVirheellinen NIMI-arvo: 
Ambatondrazaka on kaupunki Madagaskarissa. Se on Alaotra-Mangoron alueen pääkaupunki. Ambatondrazakan asukasluku on noin 76 000.
Maantiede

Kaupunki sijaitsee maan suurimman järven Alaotran eteläpuolella. Moramanga-Lac Alaotra -rautatieosuus kulkee kaupungin läpi. Kaupungissa on myös lentokenttä.
Historia

Suullisen perimätiedon mukaan Ambatondrazakan perusti Randriambololona lapsineen.selvennä Varhaisimmat kirjalliset lähteet kaupungista ovat  Radama I:n ajalta.
Väestö

| 2000 | 2001 | 2002 | 2003 | 2004 |  |  |  |
| --- | --- | --- | --- | --- | --- | --- | --- |
| 67 307 | 69 189 | 71 855 | 73 026 | 75 675 |  |  |  |
tarvitaan parempi lähde
Annika Heinisuo

| Annika Heinisuo |
| --- | --- |
 Annika Porkkala
Henkilötiedot
Koko nimi:  Annika Porkkala
Syntynyt: 6. maaliskuuta 1988 (ikä 36)
Kansalaisuus:   Suomi
Koripalloilija
Pelipaikka:  Laituri
Pituus:  175 cm
Pelaajaura
Seurajoukkueet
2005–2006 2006–2010 2010–2014:   Tampereen Pyrintö  BC Nokia / NokiaRahola  Tampereen Pyrintö
Annika Porkkala (o.s. Heinisuo) (s. 6. maaliskuuta 1988) on suomalainen koripalloilija. Laiturina pelaava Heinisuo on Tampereen Pyrinnön kasvatti. Hän on pelannut SM-sarjassa neljänä kautena.  
Heinisuo pelasi kasvattajaseuransa Tampereen Pyrinnön joukkueessa SM-sarjaa kaudella 2005–2006 18 ottelussa 3,9 pisteen keskiarvolla. Tämän jälkeen hän jatkoi SM-sarjassa BC Nokian joukkueessa kolmen kauden ajan, ja vielä kauden ajan I-divisioonassa. Syksystä 2010 kevääseen 2014 Heinisuo pelasi Pyrinnössä I-divisioonaa.
Aamunkoi (Vornan albumi)

| Aamunkoi Vorna |
| --- | --- | --- |

Studioalbumin tiedot
 Julkaistu: 21. huhtikuuta 2023
 Tuottaja(t): Vorna & Hiili Hiilesmaa
 Tyylilaji: pakanametalli
 Kesto: 44.08
 Levy-yhtiö: Lifeforce Records
Listasijoitukset
  Fyysinen albumilista: 7.
Vornan muut julkaisut
| Sateet palata saavat 2019 | Aamunkoi 2023 |   |
Singlet albumilta Aamunkoi
 ”Hiljaisuus ei kestä” Julkaistu: 27. tammikuuta 2023  ”Kallioilla” Julkaistu: 28. helmikuuta 2023  ”Valo” Julkaistu: 31. maaliskuuta 2023
Aamunkoi on suomalaisen pakanametalliyhtye Vornan neljäs albumi. Levy julkaistiin 21. huhtikuuta 2023 levymerkillä Lifeforce Records. Albumin on miksanut Tuomas Kokko, sekä masteroinut Svante Forsbäck.
Kappaleet

Hiljaisuus ei kestä – 5.07
Harva päättää hyvästeistään – 3.49
Valo – 4.12
Aika pakenee – 6.07
Kallioilla – 3.56
Muualle – 5.10
Raja – 4.34
Meri – 5.20
Aamunkoi – 5.47
Arvostelut

Kaaoszine:
Metal Temple:
Metal Epidemic:
Folk-Metal.nl:
SOURCE webzine:
Arrow Lords of Metal:
Aiheesta muualla

Aamunkoi (Vornan albumi) Discogsissa. (englanniksi)
Albumi Aamunkoi (Vornan albumi) Encyclopaedia Metallum -sivustolla (englanniksi)
Alhaji Jeng

| Mitalit | Mitalit | Mitalit |  |
| --- | --- | --- | --- |
|  Alhaji Jeng vuonna 2023. |  Alhaji Jeng vuonna 2023. |  Alhaji Jeng vuonna 2023. |  |
Maa:  Ruotsi
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Moskova 2006 | seiväshyppy |  |
Alhaji Jeng (s. 13. joulukuuta 1981 Banjul, Gambia) on ruotsalainen seiväshyppääjä.
Jeng muutti alkuvuodesta 1982 perheensä mukana Gambiasta Ruotsiin. Ruotsin kansalaisuuden hän sai vuonna 2000.
Jeng sijoittui 2000 kahdeksanneksi Santiago de Chilen nuorten MM-kisoissa tuloksella 500 ja oli seuraavana vuonna kuudes Amsterdamin alle 23-vuotiaiden EM-kilpailuissa. Hän hyppäsi kahdeksanneksi Madridin sisäratojen EM-kisoissa 2005 tuloksella 550. Seuraavana vuonna Jeng voitti MM-hopeaa Moskovan sisäratojen MM-kisoissa tuloksella 570. Ulkoradoilla hän voitti samana vuonna Euroopan cupin ykkösliigan. Göteborgin EM-kisoissa hän jäi loppukilpailussa ilman tulosta.
Jeng karsiutui Osakan MM-kisoissa 2007. Seuraavana vuonna hän sijoittui seitsemänneksi Valencian MM-hallikilpailuissa, voitti Euroopan cupin ykkösliigan ja karsiutui loppukilpailusta Pekingin olympialaisissa. Vuonna 2009 hän oli viides Torinon sisäratojen EM-kilpailuissa ja kahdestoista Berliinin MM-kisoissa. Pariisin sisäratojen EM-kilpailuissa 2011 hän karsiutui, kuten kävi myös saman vuoden Daegun MM-kilpailuissa. Hän jäi 2012 karsinnassa ilman tulosta sekä Helsingin EM-kilpailuissa että Lontoon olympialaisissa. Vuonna 2013 hän karsiutui loppukilpailusta Göteborgin EM-hallikilpailuissa.
Ruotsin mestaruuden Jeng voitti ulkoradoilla vuosina 2005, 2006, 2011, 2012 ja 2014 ja sisäradoilla vuosina 2005, 2006, 2008, 2011, 2013 ja 2014. Hän pitää hallussaan seiväshypyn Gambian-ennätystä ja on Ruotsin kaikkien aikojen ulkoratojen tilastossa jaetulla neljännellä tilalla.
Henkilökohtaiset ennätykset

Seiväshyppy:
Ulkoradoilla 580 (2006)
Sisäradoilla 581 (2009)
Alham

| Alham |
| --- | --- |
 Kahluupaikka joen yli Alhamptonissa.
Alkulähde:  Higher Alham
Laskupaikka:  Brue
Maat:   Yhdistynyt kuningaskunta
Pituus:  16 km
Alham on noin 16 kilometriä pitkä Bruen sivujoki Somersetin alueella Lounais-Englannissa Yhdistyneessä kuningaskunnassa. Se saa alkunsa Higher Alhamissa Bathcomben lähistöllä ja laskee Brueen Alfordin pohjoispuolella.
Aiheesta muualla

Kuvia tai muita tiedostoja aiheesta Alham Wikimedia Commonsissa
Alman taistelu

Alman taistelu oli brittien, ranskalaisten ja turkkilaisten joukkojen hyökkäys venäläisiä vastaan Almajoella Krimin niemimaalla Krimin sodan aikana 20. syyskuuta 1854. Taistelu oli sodan ensimmäinen suuri yhteenotto osapuolten välillä. Taistelu päättyi liittoutuneiden voittoon, mutta venäläisten onnistui vetäytyä Sevastopoliin.
Tausta

60 000 sotilaan kokoinen brittiläis-ranskalainen ja turkkilainen armeija oli noussut maihin Krimin niemimaalla 13.–18. syyskuuta 1854. Brittejä komensi kenraali Fitzroy J. H. Somerset ja ranskalaisia marsalkka Jacques Leroy de Saint Arnaud. Heitä vastassa oli ruhtinas Aleksandr Sergejevitš Menšikovin komentamat 36 000–37 000 venäläistä, jotka olivat ottaneet asemat kukkuloilla Almajoen yläpuolella estäen näin vihollisien etenemisen kohti Sevastopolia. Kahdelle venäläisten hallussaan pitämälle kukkulalle oli annettu nimeksi Telegraph ja Kourgane. Telegraph sijaitsi muutaman kilometrin päässä Alman suulta ja Kourgane sen itäpuolella. Tie kohti Sevastopolia kulki kukkuloiden välistä. Venäläisten keskusta oli tiellä ja oikea siipi Kourganen kukkulalla.
Hyökkääjien suunnitelmana oli, että 37 000 miehen ranskalais-turkkilainen joukko hyökkäisi venäläisten asemiin lännessä rannikon suunnalla ja 26 000 brittiä venäläisten keskustaa ja oikeaa siipeä vastaan. Koleran ja punataudin vaivaama liittoutuneiden armeija lähti kohti etelää venäläisiä vastaan 20. syyskuuta.
Taistelu

Ranskalaiset aloittivat hyökkäyksen omalla suunnallaan joen yli laivaston tykkien tukemana. Tarkoituksena oli kiinnittää venäläisten huomio tälle suunnalle, samalla kun britit iskisivät kukkuloita vastaan. Britit etenivät omalla suunnallaan kello 13.00. Ranskalaisten hyvin alkanut hyökkäys alkoi tyrehtyä ja venäläiset saivat koottua rivejään.
Brittien suunnalla syntyi tungos ja eri yksiköt hajautuivat. Somerset pysäytti hyökkäyksensä odottaen ranskalaisia, mutta kun ranskalaisten hyökkäyksen tyrehtyminen kävi selväksi, hän päätti ottaa aloitteen ja määrätä jälleen omat joukkonsa etenemään. Brittien kevyen divisioonan sotilaiden onnistui vallata venäläisten asemat Kourganen luoteispuolella. Verisessä hyökkäyksessä kaatui tai haavoittui 900 sotilasta. Kevyt divisioona joutui kaiken lisäksi perääntymään valtaamistaan asemista. Kahden eteen tuodun brittitykin onnistui estää venäläisiä tekemästä vastahyökkäystä vetäytyviä joukkoja vastaan. Tykeille oli löydetty asemat venäläisten selustassa ja niiden tuli aiheutti suurta kaaosta. Hyökkäys keskustassa pysähtyi venäläisten tykkituleen.
Brittien 1. 2. ja 3. divisioona etenivät vetäytyvän kevyen divisioonan tueksi ylös Kourgane-kukkulaa. Venäläiset yrittivät tällä suunnalla vastahyökkäystä, joka pysähtyi brittien uusien Minié-kiväärien tarkkaan tuleen. Brittien onnistui viimein vallata kukkula ja venäläiset aloittivat yleisen vetäytymisen.
Seuraukset

Taistelu päättyi liittoutuneiden voittoon, mutta he eivät pystyneet käyttämään voittoa tehokkaasti edukseen. Venäläisten onnistui vetäytyä Sevastopoliin. Britit menettivät 362 miestä kaatuneina ja vähintään 1 621 haavoittuneina. Ranskalaisten tappiot olivat 63 kaatunutta ja 500 haavoittunutta. Venäläisten tappiot kaatuneina ja haavoittuneina olivat yhteensä 5 500–5 700. Hieman myöhemmin käyty Balaklavan taistelu oli monin tavoin toisinta Alman taistelusta.
Aiheesta muualla

Kuvia tai muita tiedostoja aiheesta Alman taistelu Wikimedia Commonsissa
Kartta hyökkäyssuunnitelmasta.
Ranskalaisjoukot taistelussa maalauksessa vuodelta 1855.
Annika Idman

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 2004
Pelipaikka: Wingback / laitapuolustaja
Seura
Seura: FC Honka
Pelinumero: 22
Junioriseurat
2010-2021: Espoon palloseura (EPS)
Maajoukkue
| 2021 | U18 | 2 | (-) |
| 2022 | U18 | 2 | (-) |

Annika Idman ja Elsi Vesterinen U18 maaottelussa Suomi-Norja
Annika Idman (s. 2004) on suomalainen jalkapalloilija, pelipaikaltaan laitapuolustaja/wingback. Kansallinen liigassa ja Naisten Suomen Cup:issa Idman on edustanut FC Honkaa kaudesta 2022 alkaen.
2010 jalkapallon pelaamisen aloittanut Idman on Espoon Palloseuran kasvatti, jonka ikäluokkansa kilpajoukkueessa hän oli voittamassa useita nuorisoturnauksia, kuten Stadi Cup, Helsinki Cup, SPL Lopputurnaus, Oulu Girls Cup, Hippo-turnaus, HJK Spring Cup, Viggan Invitational Cup (Elite) ja Saltsjö-Boo IF Invitational. Club Atletico de Madrid voittamassa AIK:n Lennart Johansson Academy Trophyssä joukkue voitti pronssiottelussa Mancester Cityn. Barcelona Golden Cupissa joukkue taipui finaalissa RCD Espanyolille.
Idmanin kausi EPS TB Akatemiassa huipentui 2021 Suomen mestaruuteen T18 SM-sarjassa, jossa hän pelasi kaikissa 18 pelissä.
Kaudella 2022 Idman pelasi FC Hongassa 15 liigapelissä (491 min) ja 5 Suomen Cup pelissä. Lisäksi hän pelasi VJS:ssä kahdessa Naisten ykkösen pelissä tehden yhden maalin, FC Hongassa viidessä T18 SM-sarjan pelissä tehden neljä maalia ja TU18 maajoukkueessa kaksi peliä.
Kaudella 2023 Idman pelasi FC Hongassa 20 liigapelissä (884 min) tehden yhden maalin sekä 2 Suomen Cup pelissä (148 min). Lisäksi Idman pelasi EPS:ssa kolmessa kakkosen pelissä (263min).
FC Hongan Matilda Kuusniemi-Fishwick, Annika Idman ja Noora Juusela U18 Suomi-Islanti maaottelussa Lahden stadionilla
Annika Idman, FC Honka
Idman on pelannut Suomen U16, U17 ja U18 nuorisomaajoukkueissa. Hänen vahvuuksiaan ovat nopeus, suunnan muutokset ja kahteen suuntaan pelaaminen.
Alaston malli karkuteillä

| Alaston malli karkuteillä |
| --- | --- |

Ohjaaja:  Ville Salminen
Käsikirjoittaja:  Ville Salminen
Perustuu:  Kaarlo Nuorvalan alkuperäisaiheeseen
Tuottaja:  Mauno Mäkelä
Säveltäjä:  George de Godzinsky
Kuvaaja:  Unto Kumpulainen
Leikkaaja:  Nils Holm
Lavastaja:  Ville Salminen
Pääosat:  Sakari Jurkka Raili Mäki Rauni Luoma
Valmistustiedot
Valmistusmaa:  Suomi
Tuotantoyhtiö:  Fennada-Filmi
Ensi-ilta:  25. joulukuuta 1953
Kesto:  77 min
Alkuperäiskieli:  Suomi
Budjetti:  8 895 298 mk
Aiheesta muualla
IMDb 
Elonet
Infobox OKNimi-testi OK: 
Alaston malli karkuteillä on Ville Salmisen ohjaama ja käsikirjoittama suomalainen elokuva vuodelta 1953.
Juoni

Taiteilija Olavi Metso (Sakari Jurkka) etsii mallia. Malli suuttuu, kun kuulee saavansa maksun vasta myöhemmin ja töhrii vasta valmistuneen teoksen Alaston totuus. Mallin karattua Olavi saa ystävältään lainaksi mallinuken. Olavin morsian luulee erehdyksessä nukkea oikeaksi naiseksi. Huomattuaan erehdyksensä morsian pyytää Olavia luopumaan taiteilijanurasta, ja Olavi suostuu, jos kukaan ei osta hänen teostaan Alaston totuus. Asiantuntija-arviota hakiessaan hän joutuukin erehdyksessä psykiatrin luokse, joka toteaa hänet mielenvikaiseksi.
Kreivi Valendsky (Leo Riuttu) ostaisi kyllä taideteoksen, mutta hänet viedään pois pakkopaidassa. Rahattomana ravintolassa istuttuaan hän joutuu jättämään taulunsa pantiksi laskusta. Hän päättää myydä mallinuken saadakseen rahaa taulunsa lunastamiseksi ravintoloitsijalta. Ollessaan kuljettamassa mallinukkea se putoaakin sillalta jokeen ja sivullinen käsittää hänen heittäneen sillalta ruumiin. Olavi saa kuitenkin nuken takaisin ja myy sen hämäräperäiselle miehelle.
Poliisi pidättää Olavin murhasta epäiltynä, onhan tapauksella lukuisia silminnäkijöitä. Olavi itse luulee, että hänen morsiamensa Sirkka on murhattu, koska poliisikin sitä väittää. Olavin onnistuttua pakenemaan poliiseilta saapuu Sirkka itse selvittämään asian. Väärinkäsitys selviää kun Sirkka ja Olavi törmäävät toisiinsa ja poliisi saapuu taidekauppiaan kera ateljeelle. Olavi saa myytyä Alastoman totuuden miljoonalla.
Näyttelijät

| 0 | 1 | 2 |
| --- | --- | --- |
|  Raili Mäki  | … |  Sirkka   |
|  Sakari Jurkka  | … |  Taiteilija Olavi Metso   |
|  Rauni Luoma  | … |  Vuokraemäntä   |
|  Matti Lehtelä  | … |  Komisario Jyrä   |
|  Pentti Viljanen  | … |  Vankikarkuri   |
|  Heikki Savolainen  | … |  Kalle, kuvanveistäjä   |
|  Reino Valkama  | … |  kauppias   |
|  Pentti Irjala  | … |  reportteri   |
|  Arvo Lehesmaa  | … |  psykiatri   |
|  Sirkka Lindau  | … |  malli   |
|  Varma Lahtinen  | … |  topakka siivooja   |
|  Hannes Veivo  | … |  talonmies   |
|  Irja Kuusla  | … |  1. akka   |
|  Veikko Linna  | … |  Andersson   |
|  Aino Lehtimäki  | … |  Anderssonska   |
|  Ida Salmi  | … |  emäntä   |
|  Heimo Lepistö  | … |  1. kantavieras   |
|  Esko Mannermaa  | … |  murharyhmän päällikkö   |
|  Leo Riuttu  | … |  kreivi Valendsky   |
|  Irja Rannikko  | … |  tarjoilijatar   |
|  Martta Kontula  | … |  kuppilan tarjoilijatar   |
|  Laila Rihte  | … |  nainen sillalla   |
|  Leo Lähteenmäki  | … |  laborantti   |
|  Martti Seilo  | … |  taidekauppias   |
|  Ari Laine  | … |  hoitaja   |
|  Pentti Siimes  | … |  2. kantavieras   |
|  Kauko Vuorensola  | … |  poliisi   |
|  Leo Jokela  | … |  murharyhmän jäsen   |
|  Rosi Rinne  | … |  ravintolan johtajatar   |
|  Helmer Salmi  | … |  psykiatrin assistentti   |
|  Eino Noponen  | … |  vartija   |
|  Helvi Aunio  | … |  2. rouva poliisilaitoksella   |
|  Sylva Rossi  | … |  2. akka   |
|  Kullervo Kalske  | … |  poliiseja ulko-ovella   |
|  Paavo Hukkinen  | … |  poliiseja ulko-ovella   |
|  Mauno Hyvönen  | … |  poliisi käytävällä   |
|  Vilho Ruuskanen  | … |  bussinkuljettaja   |
|  Annikki Linnoila  | … |  myyjätär   |
|  Karl Ehder  | … |  valokuvaaja   |
|  Pirkko Karppi  | … |  piika   |
|  Ale Porkka  | … |  isäntä   |
Tuotanto

Ville Salminen sekä ohjasi, käsikirjoitti että lavasti elokuvan. Kuvaukset tehtiin kahdessa viikossa. Elokuvan ensi-ilta oli 25. joulukuuta 1953 Helsingissä Tenhossa ja Bio-Biossa.
Arviot

Aikalaisarvioissa Ville Salmisen työ sai ristiriitaisen vastaanoton. Toisaalta häntä onniteltiin taitavasta huumorin käytöstä, toisaalta nähtiin, ettei aihe oikein sovi huumorityyliin käsiteltäväksi. Näyttelijöistä Sakari Jurkka sai yleisesti kiitosta.
Myöhemmätkään kriitikot eivät ole yksimielisiä. Erään kriitikon mukaan elokuvan sekoiluhuumori tuskin puree enää nykyaikana, toinen taas pitää elokuvaa Salmiseen parhaimpiin kuuluvana komediana.. Arto Pajukallio kehuu elokuvan kekseliäitä yksityiskohtia, esimerkiksi psykiatrikohtausta.
Aiheesta muualla

Alaston malli karkuteillä Elonet.